armvectores/hy_wikipedia_2023 huggingface dataset:
Snap (երգ, Ռոզա Լին)

«Snap», հայ երգչուհի Ռոզա Լինի երգը։ Պաշտոնապես թողարկվել է 2022 թվականի մարտի 19-ին բոլոր հարթակներում։ Երգը ներկայացվելու է Իտալիայի Թուրին քաղաքում կայանալիք «Եվրատեսիլ 2022» երգի մրցույթին։ Այն ընտրվել է «Եվրատեսիլ» երգի մրցույթի հայաստանյան հեռարձակողի՝ Հայաստանի Հանրային հեռուստաընկերության կողմից։


== Նկարագրություն ==
Երգը պաշտոնապես հրապարակվել է 2022 թվականի մարտի 19-ին, իսկ դրանից մեկ շաբաթ առաջ ներկայացվել էր երգի փոքր հատված։ 
Երգչուհու կարծիքով իր երգն անձնական պատմություն է, որը բոլորին ծանոթ է։ Այն ուղևորություն է դեպի ներաշխարհ։ Նա նշում է․ 


== Եվրատեսիլ երգի մրցույթ ==


=== Ընտրություն ===
Ներկայացուցչին ընտրելու նպատակով Հայաստանում անցկացվել է փակ ընտրություն։ Ըստ որոշ աղբյուրների՝ ընտրական փուլին մասնակցել են Աթենա Մանուկյանը, Սարո Գևորգյանը, Կամիլ Շոուն և Ռոզա Լինը։ 2022 թվականի փետրվարի 15-ին Հանրային հեռուստաընկերությունը հերքել է այն պնդումները, որ Լինն արդեն ընտրվել է՝ նշելով, որ դեռ որոշում չի կայացվել, և հայտարարությունը կարվի մարտին։ Մարտի 4-ին հայկական մի քանի լրատվամիջոցներում տեղեկություններ էր տարածվել, որ Հայաստանը ներկայացնելու համար պայքարում է երկու երգիչ՝ Ռոզա Լինն ու Սարո Գևորգյանը։
2022 թվականի մարտի 11-ին որպես ընտրված մասնակից հայտարարվել է Ռոզա Լինը։


=== Եվրատեսիլում ===
Ըստ Եվրատեսիլի կանոնների՝ բոլոր երկրները, բացառությամբ ընդունող երկրի և «Մեծ հնգյակի» (Ֆրանսիա, Գերմանիա, Իտալիա, Իսպանիա և Միացյալ Թագավորություն), պետք է հաղթահարեն կիսաեզրափակիչ փուլը, որպեսզի հնարավորություն ստանան մասնակցելու մրցույթին։ Յուրաքանչյուր կիսաեզրափակչից տասը լավագույններն անցնում են եզրափակիչ փուլ։ Եվրոպական հեռարձակողների միությունը մրցակից երկրները բաժանել է վեց տարբեր զամբյուղների՝ հիմնվելով նախորդ մրցույթների քվեարկության ձևերի վրա, իսկ քվեարկության բարենպաստ պատմություն ունեցող երկրներն ընդգրկվել են նույն զամբյուղի մեջ։ 2022 թվականի հունվարի 25-ին տեղի է ունեցել վիճակահանություն, որի արդյունքում յուրաքանչյուր երկիր հայտնվել է երկու կիսաեզրափակիչներից մեկում։ Որոշվել է նաև, թե շոուի որ մասում են հանդես գալու։
Հայաստանը հանդես է գալու առաջին կիսաեզրափակչում, որը տեղի կունենա 2022 թվականի մայիսի 10-ին։ Ռոզա Լինի ելույթը նախատեսվում է շոուի երկրորդ հատվածում։


== Ծանոթագրություններ ==


== Արտաքին հղումներ ==
Rosa Linn - Snap
Rosa Linn - Snap / Backstage
Արատտա (այլ կիրառումներ)

Արատտա, կարող է վերաբերել՝

Արատտա - շումերական սեպագրերում հիշատակվող երկիր
Արատտա - գետ հնագույն Հայաստանում՝ Ուրարտուում, աշխարհագրական ճշտգրիտ տեղն անորոշ
Բեխտերշչինա

Բեխտերշչինա (ուկրաիներեն՝ Бехтерщина), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Բեխտերշչինա գյուղում բնակվում էր 297 մարդ։ Բնակավայրը զբաղեցնում է 1087 կմ² տարածք։ Բնակչության խտությունը կազմում էր 273,23 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոպավլովկա (գյուղ, Վեսելինովոյի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ուկրաիներեն՝ Новопавлівка), գյուղ Ուկրաինայի Նիկոլաևի մարզի Վեսելինովոյի շրջանում։
2001 թվականի տվյալներով Նովոպավլովկա գյուղում բնակվում էր 157 մարդ։ Բնակավայրը զբաղեցնում է 0,439 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նարատաստի

Նարատաստի (ռուս.՝ Наратасты, բաշկիրերեն՝ Наратаҫты), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 864 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արարման ութերորդ օրը

«Արարման ութերորդ օրը», 1980 թվականին «Հայֆիլմ» կինոստուդիայում նկարահանված հայկական ֆիլմ։ Նկարահանվել է Ռեյ Բրեդբերիի «Մարսյան քրոնիկոն», «Ապրիլ 2026», «Երկար տարիներ» պատմվածքների մոտիվներով։


== Սյուժե ==
Ընտանիքի բոլոր անդամներին կորցրած հերոսը փորձում է նրանց փոխարինել բիոռոբոտներով։ Սակայն միևնույն է, հոգին տեղ չունի այդ մարմիններում։


== Դերերում ==
Ամոս – Ա. Տրիշկին
Լուկա – Վլադիմիր Քոչարյան
Ամոսի կինը – Ե. Կրասնոշչյոկովա
Ամոսի դուստրերը – Ն. Բալուշկովա, Ն. Ասլանյան,
ինչպես նաև՝ Յու. Բոգատիրյով, Ա. Տեր-Գրիգորյան


== Ծանոթագրություններ ==
Աստերոիդների ցանկ (250601-250700)

Աստերոիդների ցանկ (250501-250600)  • Աստերոիդների ցանկ  • Աստերոիդների ցանկ (250701-250800)
 Աստերոիդների ցանկ (250501-250600)  • Աստերոիդների ցանկ  • Աստերոիդների ցանկ (250701-250800)
Դոլինա (գյուղ, Ռատնովի շրջան)

Անվան այլ կիրառումների համար տե՛ս՝ ԴոլինաԴոլինա (ուկրաիներեն՝ Долина), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1964 թվականին։
2001 թվականի տվյալներով Դոլինա գյուղում բնակվում էր 161 մարդ։ Բնակավայրը զբաղեցնում է 0,689 կմ² տարածք։ Բնակչության խտությունը կազմում էր 233,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հին Մակեդոնիա

Անվան այլ կիրառումների համար տե՛ս՝ ՄակեդոնիաՀին Մակեդոնիան (հունարեն՝ Μακεδονία) անտիկ պետություն էր Հունաստանի հյուսիսային մասում, որի մայրաքաղաքը Էդեսան էր։ Արևմուտքում սահմանակցում էր հին հունական Էպիր անվանմամբ պետության հետ, իսկ արևելքում Թրակիայի։ Այստեղից Ալեքսանդր Մակեդոնացին սկսեց իր լեգենդար արշավանքը դեպի Պարսկաստան։ Հին մակեդոնացիների «Հունական» կամ «Հելլենիստական» ծագումը վիճարկում է ժամանակակից Մակեդոնիայի Հանրապետությունը, որի բնակչությունը այսօր կազմված է սլավոն-մակեդոնացիներից, 35% ալբանացիներից, 5% թուրքերից, 2 % գնչուներից, 3% և այլ փոքր ազգերից։ Ինչ վերաբերվում է հին մակեդոնացիներն, ապա ընդունված է համարել, որ նրանք հույներ էին կամ հին հույներին բարեկամ։


== Մակեդոնիայի արքաներ ==
Արգեադոսների (Թեմեիդոսների) Հարստություն

Պերդիկկաս I
Արգեոս I
Փիլիպոս I
Աերոպոս I
Ալկետաս I
Ամյունտաս I մ․թ․ա․ 540-498
Ալեքսանդր I մ.թ.ա. 495-440
Պերդիկկաս II մ.թ.ա. 440-413
Արքելաոս մ.թ.ա. 413-399
Օրեստոս մ.թ.ա. 399-396
Աերոպոս II մ.թ.ա.396-393
Ամինտաս II մ.թ.ա. 393-392
Պավսանիոս մ.թ.ա. 393-392
Ամինտաս III մ.թ.ա. 393-370
Ալեքսանդր II մ.թ.ա. 370-368
Պտղոմեոս I Ալորիտոս մ.թ.ա. 368-365
Պերդիկկաս III մ.թ.ա. 365-359
Փիլիպոս II մ.թ.ա. 359-336
Ալեքսանդր III Մեծ մ.թ.ա. 336-323
Փիլիպոս III Արրիդեոս մ.թ.ա. 323-316
Ալեքսանդր IV մ.թ.ա. 316-311Արքաներ տարբեր տոհմերից

Կասսանդրոս մ.թ.ա. 316-297
Փիլիպոս IV մ.թ.ա. 297-296
Անտիպատրոս I մ.թ.ա. 296-294
Ալեքսանդր V մ.թ.ա. 296-295
Դեմետրիոս I Պոլիորկետոս մ.թ.ա. 294-287
Պյուրոս մ.թ.ա. 287-285.273-272
Լիզիմախոս մ.թ.ա. 285-281
Պտղոմեոս II Կերավնոս մ.թ.ա. 280-279
Մելեագրոս մ.թ.ա. 279
Անտիպատրոս II Էթեզիայոս մ.թ.ա. 279
Սոսփենոս մ.թ.ա. 279-278Անտիգոնոսների Հարստություն 

Անտիգոնոս II Գոնատոս մ.թ.ա. 277-273,272-239
Դեմետրիոս II մ.թ.ա. 239-229
Անտիգոնոս III Դոսոն մ.թ.ա. 229-221
Ֆիլիպ V մ.թ.ա. 221-179
Պերսևս մ.թ.ա. 179-168
Անդրիսկոս մ.թ.ա. 149-148
Բոլոգովկա

Բոլոգովկա (ուկրաիներեն՝ Бологівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1725 թվականին։
2001 թվականի տվյալներով Բոլոգովկա գյուղում բնակվում էր 80 մարդ։ Բնակավայրը զբաղեցնում է 0,618 կմ² տարածք։ Բնակչության խտությունը կազմում էր 129,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիետրո Կավալինի

Պիետրո Կավալինի (իտալերեն՝ Pietro Cavallini, մոտ 1240, Հռոմ, Պապական մարզ - մոտ 1330, Հռոմ, Պապական մարզ և անհայտ), պրոտոռենեսանսի (նախավերածնունդ) դարաշրջանի իտալացի գեղանկարիչ, խճանկարների և կտավների հեղինակ։


== Կենսագրություն և ստեղծագործություն ==

Նկարչի կյանքի մասին շատ քիչ բան է հայտնի։ Նրա ծննդյան տարեթիվը ընկած է մոտավորապես 1240-1250 թվականների միջև։ Հավաստի է միայն նրա հռոմեական ծագման մասին տեղեկությունը, քանի որ իր աշխատանքները նա շատ հաճախ ստորագրել է «pictor romanus»։ Կավալինին ապրել և աշխատել է Հռոմում և ենթադրաբար այնտեղ էլ մահացել է։
Կավալինիի առաջին հայտնի աշխատանքն են համարվում Սուրբ Պողոսի բազիլիկ եկեղեցու Հին և Նոր Կտակարանների սյուժեի հիման վրա ստեղծված որմնանկարները։ Որմնանկարները ոչնչացել են 1823 թվականի հրդեհից, պահպանվել են միայն կրկնօրինակները։
Մոտ 1291 թվականին նկարիչը Սանտա Մարիա ին Տրաստևերե եկեղեցում աշխատել է խճանկարների շարքի վրա։ Նրանցում նկատելի են բյուզանդական արվեստին և վաղ քրիստոնեական գեղանկարչությանը բնորոշ գծեր և անտիկ գեղանկարչությանը բնորոշ հեռապատկերների կառուցվածքի որոշ հնարքներ։
Կավալինիի առավել հայտնի աշխատանքներից են համարվում 1293 թվականին Սանտա Չեչիլիա ին Տրաստևերե եկեղեցու համար ստեղծված որմնանկարները։ Այստեղ նա շատ բաներում հեռանում է բյուզանդական կանոններից․ կտրուկ կոնտրաստային գույների փոխարեն ի հայտ են գալիս նուրբ լուսաստվերային անցումները, որոնք թույլ են տալիս հաղթահարել բյուզանդական գեղանկարչությանը հատուկ մակերեսային, աբստրակտային բնույթը։
Կավալինին մասնակցել է Սուրբ Պետրոսի եկեղեցու նախամուտքում գտնվող այսպես կոչված Նավիչելիի խճանկարի զարդարմանը։ Նրան են վերագրվում նաև Վեստմինստերյան աբբայությունում գտնվող Էդվարդ Խոստովանողի դամբարանի խճանկարներն ու զարդապատկերները։ Կավալինիին բարեպաշտ կյանքի համար համարել են սուրբ։ Ըստ ավանդության՝ նրա խաչելություն աշխատանքը, որը գտնվում է Սուրբ Պողոսի բազիլիկում՝ Հռոմի մոտ, 1370 թվականին ճառով դիմել է մի սրբի։
Կավալինիի ստեղծագործական ժառանգությունը չի կարելի անվանել մեծ, բայց այն կարևոր տեղ է զբաղեցնում իտալական արվեստի պատմության մեջ։ Նկարիչը կրկին դիմել է անտիկ արվեստին, որը մոռացվել էր նրա նախորդների կողմից։ Նրա աշխատանքներին բնորոշ է իրական կյանքի պատկերման ձգտումը, որը որոշիչ է դարձել արվեստի հետագա զարգացման համար։ Նրա հոյակապ ստեղծագործություններում աչքի են ընկնում կերպարների վեհությունը համաչափության բնականության համադրությամբ։ Նկարչի եռաչափ տարածություն կառուցելու փորձը առաջացնում է խորության զգացողություն։
Կավալինիի արվեստը ազդեցություն է ունեցել Ջոտտո դի Բոնդոնեի և իտալական Վերածնունդի այլ նկարիչների վրա։


== Ծանոթագրություններ ==


== Գրականություն ==
Виппер Б.Р. Итальянский Ренессанс. — Москва: Искусство, 1977. — Т. 1. — С. 43-44.
Мосин И.И. Все о живописи. Самые знаменитые художники. — Вильнюс: UAB "Bestiary", 2013. — С. 4. — 112 с. — ISBN 978-609-456-066-8


== Արտաքին հղումներ ==
Обзор фрески «Страшный суд» в церкви Санта-Чечилия-ин-Трастевере (видео) (անգլ.)
Cup of China 2006

Cup of China 2006, 2006-2007 թվականներին կայացած գեղասահքի միջազգային առաջնություն, (գրան պրի)։ Կազմակերպիչները եղել են Չինաստանի գեղասահքի ասոցիացիայի անդամները։ Առաջնությունը տեղի է ունեցել 2006 թվականի նոյեմբերի 11-ին, Նանկանի օլիմպիական մարզահամալիրում։


== Արդյունքներ ==


=== Տղամարդկանց ===


=== Կանանց ===


=== Զույգեր ===


=== Պարեր սառույցի վրա ===


== Արտաքին հղումներ ==
Cup of China Archived 2006-10-18 at the Wayback Machine.
Շտուկար

Շտուկար (ուկրաիներեն՝ Штукар), գյուղ Ուկրաինայի Նիկոլաևի մարզի Վեսելինովոյի շրջանում։ Հիմնադրվել է 1921 թվականին։
2001 թվականի տվյալներով Շտուկար գյուղում բնակվում էր 428 մարդ։ Բնակավայրը զբաղեցնում է 0,966 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ական

Անվան այլ կիրառումների համար տե՛ս՝ Ական (այլ կիրառումներ)

Ական, ինժեներական զինամթերք, նախատեսված է հակառակորդի կենդանի ուժը, մարտական տեխնիկան, ռազմական ճանապարհները և այլ ենթակառուցվածքները ոչնչացնելու, հակառակորդի զորքերի առաջխաղացումը կասեցնելու, խոչընդոտելու նպատակով ցամաքային և ծովային պայթյունային արգելափակոցների ստեղծման համար։


== Դասակարգում ==
Ականները ըստ իրենց նշանակության լինում են հիմնական և հատուկ։ Հիմնական ականները լինում են ծովային և ցամաքային։ Ծովային ականները նախատեսված են հակառակորդի ռազմանավերի, կենդանի ուժի ոչնչացման և ռազմածովային ուժերի շարժմանը խոչընդոտելու համար։ Ցամաքային ականները իրենց հերթին բաժանվում են երկու հիմնական խմբի՝ հակատանկային և հակահետևակային։ Հակատանկային ականները նախատեսված են հակառակորդի զրահատեխնիկայի դեմ պայքարելու համար և ըստ իրենց աշախատանքային սկզբունքի լինում են ֆուգասային և կումուլյատիվ։ Հակահետևակային ականները նախատեսված են հակառակորդի կենդանի ուժին վնասելու, վիրավորելու և ոչնչացնելու համար։ Հակահետևակային ականները ըստ իրենց աշախատանքային սկզբունքի լինում են ֆուգասային և բեկորային։ Բեկորային հակահետևակային ականնետը լինում են ուղղորդված և շրջագծային գործողության։
Հատուկ ականները հիմնականում ունենում են փոքր չափեր, նրանց թվին են պատկանում դիվերսիոն ականները՝ նախատեսված դիվերսիոն նպատակների համար, որոնք արտաքուստ նման են որևէ կենցաղային առարկայի, ծուղակ ականները որոնք տեղադրվում են տեղանքում որևէ առարկային հետ և դետոնացվում այդ առարկան տեղաշարժելուց և ազդանշանային ականները, որոնք նախատեսված են տեղանքում որևէ շարժի դեպքում նախազգուշացման համար։
Ականները կարող են տեղադրվել ականադաշտերի տեսքով, ինչպես նաև առանձին հատուկենտ, վերջինս կատարվում է հատուկ կարևորության օբյեկտների, ենթակառուցվածքների ականապատման համար։ Ականադաշտերի ականապատումը կարող է կատարվել ձեռքով և մեխանիզացված։ Ձեռքով տեղադրումը կատարվում է ինժեներական զորքերի անձնակազմի միջոցով, իսկ մեխանիզացված տեղադրման դեպքում կարող են օգտագործվել ՊՄԶ-4 և ՈՒՄԶ քարշակային ականա-տեղադրիչներ, ԳՄԶ թրթուրավոր ականա-տեղադրիչներ, ՎՄՌ-1 ուղղաթիռային ականա-տեղադրիչներ ու նաև ինքնաթիռից տեղանքի ռմբակոծումով և հրետանու կրակով ռմբային ԿՍՖ-1, ԿՍՕ-1, ԿՊՏՄ-1, ԿՊՕՄ-2 ականային կասետների տեսքով։


== Ծանոթագրություններ ==


== Արտաքին հղումներ ==
Հումանիտար ականազերծման և փորձագիտական կենտրոն
Յուկալի

Յուկալի (ռուս.՝ Юкали), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Մալիի Կիզիլ գետի ձախ ափից 57 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Ուրալ, գետի ենթաավազանը բացակայում է, գետի գետային ավազանը՝
Ուրալ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 12010000212112200001695
Կոդը ըստ հիդրոլոգիական հետազոտության (ՌԴ) — 112200169
Ավազանի կոդը — 12.01.00.002
Ծավալի համարը ըստ ՌԴ-ի — 12
Թողարկումը ըստ ՌԴ-ի — 2


== Ծանոթագրություններ ==
Զելենիցա (գյուղ, Եմելչևի շրջան)

Զելենիցա (ուկրաիներեն՝ Зелениця), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Զելենիցա գյուղում բնակվում էր 162 մարդ։ Բնակավայրը զբաղեցնում է 0,127 կմ² տարածք։ Բնակչության խտությունը կազմում էր 1275,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բայոնվիլե

Բայոնվիլե (ֆր.՝  Bayenvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 355 մարդ, բնակչության խտությունը` 43.83 մարդ/կմ²։ Բնակավայրը զբաղեցնում է 8.1 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 24 կմ արևելք։


== Բնակչություն ==


== Տնտեսություն ==
2010 թվականին կար 218 աշխատունակ (15-64 տարեկան) բնակիչ, որոնցից ակտիվ էին 155-ը, իսկ ոչ ակտիվները` 63։ Ակտիվության ցուցանիշը կազմում է 71,1 %։ 155 աշխատունակ մարդկանցից աշխատել է 141 անձ (79 տղամարդ և 62 կին)։ Գործազուրկ են եղել 14 անձ (6 տղամարդ և 8 կին)։ 63 անաշխատունակներից 20 եղել են աշակերտներ կամ ուսանողներ, 20-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(1627) Իվար

(1627) Իվար (անգլ.՝ Ivar), աստերոիդ ամուրի ընտանիքում։ Հայտնաբերվել է 1929 թվականի սեպտեմբերի 25-ին Էյնար Հերցշպրունգի կողմից Յոհանեսբուրգում։
Միջին հեռավորությունը Արեգակից կազմում է 1,8629 ա. մ., առավելագույնը մոտենում է 1,1233 ա. մ. հեռավորության վրա և հեռանում 2,6025 ա. մ., իսկ Երկրի ուղեծրին Իվար աստերոիդը նվազագույնը մոտենում է 0,1114 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 928,72 երկրային օրվա ընթացքում, իր ուղեծրով շարժվելով միջինում 0,387632 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,45° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1627) Իվար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պլանարիա

Սպիտակ պլանարիա, 1-2 սմ երկարությամբ, տերևաձև մարմնով որդ։ Ապրում է լճակներում, գետերի տակին։ Վարում է մեծ մասամբ թաքնված կենսակերպ։ Պլանարիա կարելի է գտնել քարերի, ջրի մեջ գտնվող տերևների, կոճղերի ստորին մասում։ Պլանարիայի ողջ մարմինը գնդված  է թարթիչներով, որոնք տեղաշարժման դեր են կատարում։ Մարմնի հետևի մասը սուր է։ Մարմնի առջևում է գտնվում պլանարիայի երկու սև աչքերը։ Պլանարիայի մաշկի տակ գտնվում են օղակաձև, երկայնակի, շեղ դասավորված մկանները։ Մաշկը և մկանային շերտերը սերտաճել են և կազմում են որդի մաշկամկանային պարկը։ Պլանարիան եռաշերտ կենդանի է՝ կազմված է էկտոդերմից, էնտոդերմից և մեզոդերմից, ունի հյուսվածքային չորս տիպ։


== Մարսողական համակարգ ==
Պլանարիան սնվում է ջրում ապրող մանր կենդանիներով` գիշատիչ է։ Պլանարիայի բերանը գտնվում է մարմնի փորային կողի մեջտեղում, հարձակվելիս նա մարմնով սեղմում, ծածկում է զոհին և բերանից հանելով իր մկանուտ կլանը` դրանով շրջապատում է որսին ու կուլ տալիս կամ ծծում նրա պարունակությունը։ Մարսողությունը տեղի է ունենում աղիքում, որն առաջնացնում է 3 ճյուղ։ Դրանցից մեկը ուղղվում է դեպի մարմնի առջևի ծայրը, իսկ երկուսը` կլանի կողքերով դեպի հետևի ծայրը։ Այդ երեք ճյուղերն էլ նորից ճյուղավորվում են` ծայրերում առաջացնելով բազմաթիվ փակ, փոքր խողովակներ։ Դրանց մեջ սնունդը մարսվում է, իսկ չմարսված մնացորդները հեռացվում է բերանային անցքով։
Լիմու (գյուղ, Ռաե շրջան)

Անվան այլ կիրառումների համար տե՛ս՝ Լիմու (այլ կիրառումներ)Լիմու (էստ․՝ Limu), գյուղ Էստոնիայի Հարյումաա նահանգի Ռաե շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օգոստոսի 25

Օգոստոսի 25, տարվա 237-րդ (նահանջ տարիներին՝ 238-րդ) օրն է։

Տարվա ավարտին մնում է 128 օր։


== Դեպքեր ==
1580 - Պորտուգալիայի միացումը Իսպանիային
1718՝ ֆրանսիացիները հիմնում են Նոր Օռլեան քաղաքը
1906՝ Ռուսաստանի վարչապետ Պյոտր Ստոլիպինի վրա կատարում է մահափորձ
1941՝ սովետական և բրիտանական զորքերը գրավում են Իրանը
1944՝ դաշնակիցների զորքերն ազատագրում են Փարիզը
1960՝ Հռոմում բացվում են 17-րդ Օլիմպիական խաղերը
1980 - Զիմբաբվեն դառնում է ՄԱԿ անդամ
1990 - Աբխազիայի Գերագույն խորհուրդը հայտարարում է Վրաստանից անկախանալու մասին
1991 - Բելառուսը հայտարարեց իր անկախությունը Սովետական Միությունից


== Ծնունդներ ==
1530 - Իվան IV Ահեղ, առաջին ռուս ցար
1624 - Ֆրանսուա դը Էստ դե Լա Շեզ François d'Aix de La Chaise ֆրանսիացի հոգևորական
1744 - Յոհան Գոթֆրիդ Հերդեր Johann Gottfried Herder գերմանացի փիլիսոփա և բանաստեղծ
1836 - Ֆրենսիս Բրեթ Հարթ Francis Bret Harte ամերիկացի գրող և բանաստեղծ
1841 - Թեոդոր Կոխեր Emil Theodor Kocher շվեյցարացի ֆիզիկոս
1902 - Մուրադ Կոստանյան, դերասան
1918 - Լեոնարդ Բերնսթայն Leonard Bernstein ամերիկացի կոմպոզիտոր, դիրիժոր, դերասան և դաշնակահար
1930 - Շոն Քոնների Sean Connery շոտլանդացի դերասան
1931 - Գևորգ Աղաջանյան, բանաստեղծ
1938 - Սվետլանա Տեր-Մինասովա ռուսաստանցի հայազգի լեզվաբան
1951 - Դավիթ Ավետիսյան, իրավաբան
Արցախի պատերազմի մասնակիցներ՝
1962 - Արմեն Առաքելյան
1964 - Սավերիո Գուերա Saverio Guerra ամերիկացի դերասան
1966 - Դերեկ Շերինյան Derek Sherinian ստեղնաշարայինների ամերիկահայ երաժիշտ
1973՝
Հայկո (Հայկ Հակոբյան), փոփ երգիչ
Ֆատիհ Ակին Fatih Akin ռեժիսոր, թատերագիր և պրոդյուսեր
1977 - Ռամիլ Սաֆարով Ramil Səfərov ադրբեջանցի մարդասպան
1987՝
Բլեյկ Լայվլի Blake Lively ամերիկացի դերասանուհի
Յիֆեյ Լյու Liu Yifei չինական ծագումով ամերիկացի դերասանուհի և երգչուհի
Ռոնա Նիշլիու Rona Nishliu կոսովոյի ալբանացի երգչուհի


== Մահեր ==
1227 - մոնղոլների կայսրության հիմնադիր Չինգիզ խան
1776՝ շոտլանդացի փիլիսոփա Դեյվիդ Հյում
1822՝ գերմանական ծագումով անգլիացի աստղագետ Ուիլիամ Հերշել
1840՝ գերմանացի արձակագիր, բանաստեղծ և թատերագիր Կարլ Իմերման
1867՝ անգլիացի ֆիզիկոս և քիմիկոս Մայքլ Ֆարադեյ
1882՝ էստոնացի բանաստեղծ, բանահավաք, բժիշկ Ֆրիդրիխ Կրեյցվալդ
1900՝ գերմանացի փիլիսոփա Ֆրիդրիխ Նիցշե (* 1844)
1907՝ ռումինացի գրող, բանասեր և հայագետ Բոգդան Պետրիչեյկու Հաշդեու
1908 ֆրանսիացի ֆիզիկոս Անտուան Անրի Բեքերել (* 1852)
1919՝ գերմանական ծագումով ռուս աստղագետ Վիկտոր Կնորրե
1936՝
1938՝ ռուս գրող Ալեքսանդր Կուպրին
1967՝ ամերիկացի դերասան Պոլ Մունի
1985՝ գիտնական Ֆելիքս Պետրոսյան
Արցախի պատերազմում զոհվածներ
1992՝
(Քյուրաթաղում, Հադրութի շրջան) Ալեքսանդր Ալեքսանյան (* 1975 թ. նույն տեղում)
(Կիչանում, Մարտակերտի շրջան) Աբել Աղաջանյան (* 1975 թ. նույն տեղում)
1993՝ (Սարահարում) Սպարտակ Աղաջանյան (* 1967 թ. Վերինշենում)
2006 հայ գրող և բանաստեղծուհի Սիլվա Կապուտիկյան (* 1919)
2011՝ թարգմանիչ և լրագրող Արմեն Հովհաննիսյան
2012՝ ամերիկացի տիեզերագնաց Նիլ Արմստրոնգ


== Տոներ ==
 Ուրուգվայ՝ Անկախության օր
 Բրազիլիա՝ Զինվորի օր


== Ծանոթագրություններ ==
Օտո ան Օժ

Օտո ան Օժ (ֆր.՝ Hotot-en-Auge), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 300 մարդ, բնակչության խտությունը` 12.47 մարդ/կմ²: Բնակավայրը զբաղեցնում է 24.05 կմ² տարածք:


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 23 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 197 աշխատունակ (15-64 տարեկան)  բնակիչ, որոնցից ակտիվ էին 146-ը, իսկ ոչ ակտիվները` 51: Ակտիվության ցուցանիշը կազմում է 74,1 %: 146 աշխատունակ մարդկանցից աշխատել է 140 անձ (79 տղամարդ և 61 կին): Գործազուրկ են եղել 6 անձ (3 տղամարդ և 3 կին): 51 անաշխատունակներից 18-ը եղել են աշակերտներ կամ ուսանողներ, 23-ը` թոշակառուներ, իսկ 10-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեծիկ

Մեծիկ (քրդ.՝ Mesik, թուրքերեն՝ Burcukaya), գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Նազիկ լճից 4-5 կմ հարավ՝ հարթավայրում։


== Պատմություն ==
1915 թվականի Մեծ եղեռնի ժամանակ գյուղն ավերվել է, իսկ բնակիչները կոտորվել են կամ տարահանվել։


== Բնակչություն ==
1909 թ.-ին ուներ 20 տուն՝ 185 հայ բնակչով։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Անվանի մարդիկ ==
Մեծիկում է ծնվել ակադեմիկոս, կենսաբան Էզրաս Հասրաթյանը (1903-1981)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լուկիուս Կլոդիուս Մակեր

Լուկիուս Կլոդիուս Մակեր (- 68, Աֆրիկա), Հռոմեական կայսրության դեսպան Աֆրիկայում Ներոն կայսեր կառավարման ժամանակ։ Նա 68 թվականի մայիսին ապստամբեց` կտրելով Հռոմի առևտրական ճանապարհը (միգուցե Կալվիա Կրիսպիլլայի սադրանքով)։ Ներոնի մահից հետո այնտեղ էր իշխում Գալբան։ Նա իրեն ենթակա Լեգեոն III «Օգոստոս»-ը Նումիդիայում դարձրեց I Լեգեոն Ազատարար Մակերի։ 68 թվականի հոկտեմբերին նա սպանվում է դատախազ  Տրեբոնիուս Գարուտիանուսի կողմից, ում ուղարկել էր Գալբան։ Նրա ստեղծած մետաղադրամները շատ քիչ են։ Միայն 85 մետաղադրամներ են  պահպանվել մինչ օրս, որոնցից 20-ը կրում են իր դիմանկարը։ Մետաղադրամի հակառակ կողմում պատկերված է  նավ կամ հիմնականում երկու նորմատիվների միջև գտնվող արծիվ ու իր լեգեոնի անունը։ Նրա բոլոր մետաղադրամները հատվել են Նումիդիայում։


== Աղբյուրներ ==
Տակիտոս Կոռնելիոս, Պատմություն ISBN 0-521-57072-7
Never Be the Same (երգ, Կամիլա Կաբելո)

«Never Be the Same» (Երբեք չեմ լինի նույնը), ամերիա-կուբացի երգչուհի Կամիլա Կաբելոյի երգն իր Camila առաջին ստուդիական ալբոմից։ Թողարկվել է թվային տարբերակով 2017 թվականի դեկտեմբերի 7-ին Epic և SycoIt լեյբլներում ալբոմի նախապատվերի հնարավորության հետ միասին։ Երգը՝ որպես ալբոմի երկրորդ սինգլ, պաշտոնապես թողարկվել է 2018 թվականի հունվարի 9-ին։ Երգի երկրորդ տարբերակը, որ ձայնագրվել է քանթրի երգիչ Քեյն Բրաունիժի հետ միասին, թողարկվել է 2018 թվականի ապրիլի 27-ին։


== Պատմություն ==
Սինգլի պաշտոնական թողարկումը կատարվել է 2018 թվականի հունվարի 9-ին, և ռադիոյում երգի ունեցած հաջողության շնորհիվ այն ընդգրկվել է Top 40 US Pop Radio հիթ-շքերթում։ Երգն իր նորամուտը կատարել է Billboard Hot 100 հիթ-շքերթի 61-րդ հորիզոնականում՝ 30,000 օրինակ տպաքանակով և 6,1 մլն միավոր սթրիմինգով առաջին շաբաթվա ընթացքում։
«Never Be the Same» երգում համադրված են փոփ և dark pop-բալլադի ժանրերը։ NME ամսագիրն այն նկարագրում է որպես «bombastic»-էլեկտրո։ Կրկներգում Կաբելոն երգում է ֆալցետով։
2018 թվականի հունվարի 10-ին Կաբելոն առաջին անգամ կատարել է երգը հեռուստատեսությամբ՝ ելույթ ունենալով Ջիմի Ֆելոնի The Tonight Show Starring Jimmy Fallon շոուում։


== Առևտրային հաջողություն ==
Երգն ամերիկյան Billboard Hot 100 հիթ-շքերթում իր նորամուտը կատարել է 61-րդ հորիզոնականում՝ 30,000 օրինակ տպաքանակով և 6,1 մլն սթրիմինգով թողարկման առաջին շաբաթվա ընթացքում։ Երկրորդ շաբաթում այն զբաղեցրել է 98-րդ հորիզոնականը Hot 100-ում։ Սակայն YouTube-ում երգի ոչ պաշտոնական տեսահոլովակի թողարկումից հետո այն երրորդ շաբաթում բարձրացել է 71-րդ հորիզոնական։ Ալբոմի թողարկումից և ռադիո-սինգլի հրապարակումից հետո "Never Be the Same" երգը բարձրացել է 65-րդից 30-րդ հորիզոնական՝ դառնալով երգչուհու չորրորդ սոլո հիթը top-40 Hot 100-ում։ Թողարկման քսաներորդ շաբաթում երգը 13-րդ հորիզոնականից բարձրացել է վեցերորդ քանթրի երգիչ Kane Brown-ի հետ նոր ռեմիքսի շնորհիվ, ինչը Կաբելոյին թույլ է տվել ունենալ իր երրորդ սոլո հիթը top-10-ում։ Սինգլն ստացել է Recording Industry Association of America (RIAA) պլատինե հավաստագիր։ Այն նաև դարձել է երրորդ № 1 սինգլը Mainstream Top 40 ռադիո-հիթ-շքերթում, ինչի շնորհից Կաբելոն դարձել է վեցերորդ սոլո երգչուհին, որ ունի երկու չաթրփոփեր իր դեբյուտային ալբոմից։
Մեծ Բրիտանիայում «Never Be the Same» երգը UK Singles Chart հիթ-շքերթում իր նորամուտը կատարել է 41-րդ հորիզոնականում 2017 թվականի դեկտեմբերի 21-ից սկսվող շաբաթում։ Վեցերորդ շաբաթում բարձրացել է 7-րդ հորիզոնական ալբոմի թողարկումից հետո։ Սինգլն ստացել է British Phonographic Industry (BPI) ոսկե հավաստագիր։


== Հիթ-շքերթներ ==
Illegal chart entered Philippines|63


== Հավաստագրումներ ==


== Ծանոթագրություններ ==


== Արտաքին հղումներ ==
 «Never Be the Same»  (Audio)
 «Never Be the Same»  (Audio ft. Kane Brown)
 «Never Be the Same»  (B96 Summer Bash '17 համերգում)
 «Never Be the Same»  (The Tonight Show Starring Jimmy Fallon շոուում) (պատճեն)
 «Never Be the Same»
Երգի տեքստը MetroLyrics կայքում
Ուստիվիցա (գյուղ, Վելիկա Բոգաչկայի շրջան)

Ուստիվիցա (ուկրաիներեն՝ Устивиця), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Ուստիվիցա գյուղում բնակվում էր 2 150 մարդ։ Բնակավայրը զբաղեցնում է 5238 կմ² տարածք։ Բնակչության խտությունը կազմում էր 410,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կումժա (Վոնդոժի վտակ)

Կումժա  (ռուս.՝ Кумжа), գետ Ռուսաստանում, հոսում է Խարովսկի շրջանում Վոլոգդայի մարզում։ Գետաբերանը տեղակայված է Վոնդոժ գետի ձախ ափում՝ 16 կմ հեռավորության վրա։ Գետի երկարությունը 7 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000006013
Հիդրոլոգիական ուսումնասիրությունների կոդը - 03020100112103000006013
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ստորոնիչե

Ստորոնիչե (ուկրաիներեն՝ Сторониче), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Ստորոնիչե գյուղում բնակվում էր 159 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորիսկովո (գյուղ, Իստրինսկի շրջան)

Անվան այլ կիրառումների համար տե՛ս՝ ԲորիսկովոԲորիսկովո (ռուս.՝ Борисково), գյուղ Ռուսաստանի Մոսկվայի մարզի Իստրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ագնիտա

Ագնիտա (IPA-ro|aɡˈnita|-|Ro-Agnita.ogg, գերմ.՝ Agnetheln, հունգ.՝ Szentágota, սաքսոներենի տրանսիլվանյան բարբառ՝ Ongenîtlen), քաղաք Ռումինիայի  կենտրոնական մասում՝ Տրանսիլվանիա երկրամասի Սիբիու շրջանում, Հրտիբաչիու գետի ափին, երկրի մայրաքաղաք Բուխարեստից մոտավորապես 205, Սիբիուից 42, Կլուժ-Նապոկայից 118, Բրաշովից 84 կիլոմետր հեռավորության վրա։ Զբաղեցնում է 96,2 քառակուսի կիլոմետր տարածք։ Բնակչության թվաքանակը 2002 թվականի տվյալներով եղել է 10 866, 2009 թվականին՝ 11.169:


== Պատմություն ==
Պատմական փաստաթղթերում առաջին անգամ հիշատակվել է 1280 թվականին։ 1376 թվականին Լյուդովիկ Առաջին Մեծը շուկա ունենալու իրավունք է շնորհել բնակավայրին։ 1466 թվականին Հունգարիայի Մատիաշ Առաջին արքան Ագնիտային իրավունք է տվել կառուցելու բերդեր և կազմակերպելու ռազմական վարժանքներ՝ օսմանցիների հարձակումներից քաղաքն ու երկիրը պաշտպանելու նպատակով։


== Բնակչություն ==
2002 թվականին անցկացված մարդահամարի տվյալներով քաղաքի բնակչության թվաքանակը եղել է 10.894:
Քաղաքի բնակչության ազգային կազմը.

Մայրենի լեզու են հայտարարել՝

Քաղաքի բնակչության կազմը ըստ դավանանքի.


== Անվանի անձինք ==
Միխաել Բառներ (1881–1961), նկարիչ
Տրուդե Շուլերուս (1889–1981), նկարիչ
Էրհարդ Անդրե (1911–1972), պատմաբան, թանգարանի հիմնադիր
Գոթֆրիդ Լուչ (1908–1990), լուսանկարիչ, վավերագրող
Իոան Գյուրի Պասկու (1961–2016), կատակերգակ դերասան, երգիչ, կոմպոզիտոր
Ելենա Կարստեա (* 1962), երգչուհի
Բեռնդ Ֆաբրիցիուս (* 1965), քաղաքական գործիչ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Agnetheln bei Siebenbürger.de/Orte
Agnetheln bei kirchenburgen.org
Webdarstellung der Heimatortsgemeinschaft (HOG) Agnetheln
Bild der Kirchenburg
Չանշա

Չանշա, քաղաք Կենտրոնական Չինաստանում, Մյանցզյան գետի ափին։ Հունան նահանգի վարչական կենտրոնն է։ 825 հազար բնակարան 1970։ Տրանսպորտային հանգույց է։ Կա տեքստիլ, սննդի արդյունաբերություն, գունավոր մետալուրգիա, մեքենաշինություն։ Բրնձագործական շրջանի կենտրոն է։ Չինաստանի հնագույն քաղաքներից է։ Չանշաի տեղը բնակավայր է եղել մ․ թ․ ա․ 5–րդ դարից։


== Ծանոթագրություններ ==
Հայերը Ղրղզստանում

Հայերը Ղրղզստանում, 2012 թ.-ի պաշտոնական տվյալներով բնակվում է 3.500 հայ որոնց կեսը քրիստոնյա համշենահայեր են։
Հայերի առնչությունները Ղրղզստանի հետ հիշվում են վաղ ժամանակներից, սակայն հայերը զանգվածաբար սկսել են Ղրղզստանում բնակվել 19-րդ դարի 2-րդ կեսից։ Նրանք Ղրղզստան են եկել Արցախից, Զանգեզուրից, Նախիջևանից, Իրանից, 20-րդ դարի 20-ականներից՝ նաև Ուզբեկստանից, Թուրքմենստանից, Ղազախստանից։
Ղրղզստանում հայերը կենտրոնացված են գլխավորապես մայրաքաղաք Բիշկեքում. հիմնականում ձեռներեցներ են, արհեստավորներ, ուսուցիչներ, դասախոսներ, բժիշկներ։ Բիշկեքում գրանցված է մեկ համայնքային կազմակերպություն։ Համայնքն ունի ազգային մշակութային կենտրոն, կիրակնօրյա դպրոց։
Հայերը որոշակի նպաստ են բերել Ղրղզստանի տնտեսական կյանքի զարգացմանը, զբաղեցրել պետական բարձր պաշտոններ (եղել են երկու հայ նախարարներ)։ Ներկայումս կան գիտությունների դոկտորներ, գիտության և մշակույթի ոլորտների վաստակավոր գործիչներ։
1994 թ.-ին Բիշկեքում է հաստատվել Լեռնային Ղարաբաղի զինադադարի համաձայնագիրը։


== Արտաքին հշումներ ==
Ղրղզստանի համշենահայերը


== Աղբյուրներ ==
Հայ Սփյուռք հանրագիտարան, Երևան, Հայկական հանրագիտարան հրատարակչություն, 2003, էջ 386։
Զելյոնոե (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ԶելյոնոեԶելյոնոե (ուկրաիներեն՝ Зелене), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Զելյոնոե գյուղում բնակվում էր 198 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոմիծո

Սոմիծո (վրաց.՝ სომიწო), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 760 մետր բարձրության վրա։ Շրջկենտրոն Օնից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 21 մարդ։


== Ծանոթագրություններ ==
Պոստմոդեռնիզմ

Պոստմոդեռնիզմ (ֆր.՝ postmodernisme` հետարդիություն), քսաներորդ դարի վերջում ծագած շարժում է արվեստներում, ճարտարապետությունում և գրաքննադատության մեջ, որը սկզբունքայնորեն անկախ է մոդեռնիզմից։ Պոստմոդեռնիզմը ներառում է սկեպտիկ մոտեցում մշակույթին, գրականությանը, արվեստին, փիլիսոփայությանը, պատմությանը, տնտեսագիտությանը, ճարտարապետությանը, գրաքննադատությանը։ Պոստմոդեռնիզմը սերտ կապակցված է պոստստրուկտուրալիզմի հետ, քանի որ այն ծագել է ուշ քսաներորդ դարում, երբ լայնորեն տարածում էր գտնում պոստսրուկտուրալ միտքը։ Պոստմոդերնիզմ եզրը լայնորեն կիրառվում է թե՛ երաժշտության, թե՛ արվեստի և թե՛ այլ ոլորտներում, նպատակ ունենալով հակադրվել մոդեռնիստական տենդենցներին։


== Պատմություն ==
Պոստմոդեռնիզմ եզրը առաջին անգամ կիրառվել է 1870-ական թվականներին։ Ջոն Ուաթքինս Չեփմենը առաջարկել է «Նկարելու պոստմոդեռն ոճը», որպես ֆրանսիական իմպրեսիոնիզմին փոխարինող ոճ։ The Hibbert Journal-ը օգտագործել է այս եզրը բնութագրելու համար արևմտյան աշխարհում տեղի ունեցող աշխարհայացքային և հավատքի փոփոխությունները կրոնի նկատմամբ։ 1921 և 1925 թվականներին պոստմոդեռնիզմ բառը կիրառվում էր նկարագրելու համար երաժշտության և արվեստի նոր ուղղությունները։ 1971 թվականին Լոնդոնի Ժամանակակից արվեստի ինստիտուտում իր դասախոսության ժամանակ Մել Բոչները կարծիք է հայտնել, որ պոստմոդեռնիզմի հիմնադիրը Ջեսփեր Ջոնսն է։


== Տես նաև ==
Պոստմոդեռնիզմի ճարտարապետություն


== Ծանոթագրություններ ==
OTE-ի աշտարակ

OTE-ի աշտարակ, (հունարեն՝ Πύργος του ΟΤΕ), 76 մետր բարձրությամբ աշտարակ հունական Սալոնիկ քաղաքի միջազգային տոնավաճառային կենտրոնում։ Բացումը տեղի է ունեցել 1966 թվականին։ 2005 թվականին աշտարակը նորացվել է։
Կառույցի նախագծերը պատրաստել է հույն ճարտարապետ Ա. Անաստիադիսը։ 1965-ին աշտարակն արդեն կանգուն էր, և հաջորդ տարում այդտեղից է կատարվել հունական հեռուստատեսության առաջին սև-սպիտակ հաղորդման հեռարձակումը։ 1970-ական թվականներին աշտարակն օգտագործվել է նաև փորձարարական VHF անալոգային շարժական հեռախոսացանցի ալեհավաքների աջակցման նպատակով։ Ներկայումս օգտագործվում է Cosmote բջջային շարժական հեռախոսացանցի կողմից։ Քաղաքի ժամանակակից ճարտարապետության հուշարձաններից մեկը դարձած աշտարակը արդյունավետորեն օգտագործվում է նաև Սալոնիկի միջազգային տոնավաճառի գործելու ողջ ընթացքում։ Իսկ վերին հարկում տեղավորված պտտվող ռեստորանն ու բար-սրճարանը գործում են կլոր տարին։


== Պատմություն ==
Ճարտարապետ Ալեքսանդրոս Անաստասիադիսի նախագծած OTE-ի աշտարակը քառահարկ է, ունի 76 մետր բարձրություն և շահագործման է հանձնվել 1966 թվականին։ Սկզբնական շրջանում օգտագործվել է Հունաստանի պետական հեռուստատեսության հաղորդումները հեռարձակելու նպատակով։ Ժամանակի ընթացքում վեևրափոխումների ենթարկվելով՝ ներկայումս կառույցը վերածվել է ամբողջովին նորացված հեռահաղորդակցային կենտրոնի։ Բացի այդ, Հունաստանի մշակութային մայրաքաղաքի համբավ վայելող, ճարտարապետական հրաշալիքներով հարուստ Սալոնիկ քաղաքի տեսարժան վայրերից մեկն է դարձել։ Աշտարակի սեփականատերը TEF-Helexpo ընկերությունն է, որը OTE-ին վարձակալության է հանձնել կառույցը։
Վերին՝ չորրորդ հարկում տեղակայված պտտվող ռեստորանն ու բար-սրճարանը առանցքի շուրջ մեկ լրիվ պտույտ կատարում են 45 րոպեում։ Չորրորդ հարկ կարելի է հասնել ինչպես վերելակով, այնպես էլ ոտքով՝ բարձրանալով 166 աստիճան։
Կառույցի բարձրությունը առանց ալեհավաքի հենարանի մոտավորապես 45 մետր է։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
http://www.ote.gr
http://www.skyline.bar
Ուրուսու

Ուրուսու (ռուս.՝ Уруссу, թաթ.՝ Урыссу), քաղաքատիպ ավան Ռուսաստանի Թաթարստան հանրապետության Յուտազինսկի շրջանի կազմում։
Բնակչությունը 2010 թվականին գրանցված տվյալներով կազմում էր 10986 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Windows Server 2012

Windows Server 2012 (անվանում են նաև Windows Server 8), սերվերային օպերացիոն համակարգ Microsoft ընկերության կողմից։ Աշխատանքները ներկայումս ավարտված են (01.08.2012)։ Այն պատկանում է Microsoft Windows օպերացիոն համակարգի ընտանիքին։ Այս սերվերային օպերացիոն համակարգը պետք է փոխարինի ընթացիկ Windows Server 2008 R2-ին։ Սկսած Windows NT 4.0-ից Windows Server 2012 կլինի առաջին տարբերակը, որը հենված չէ Itanium պրոցեսորների վրա։ DevelopPreview (նախնական) տարբերակը թողարկվել է 2011 թ. սեպտեմբերի 9-ին MSDN բաժանորդների համար։ 2012 թ. մարտի 1-ին Մայքրոսոֆթ ընկերությունը նախնական տարբերակը ներկայացվեց հասարակությանը։ 2012 թ. ապրիլի 17-ին Մայքրոսոֆթը հայտարարեց իր արտադրանքի նոր անունը՝ Windows Server 2012։


== Windows Server 2012-ի զարգացման պատմությունը ==
Microsoft-ի գործիքների և սերվերների մշակման բաժնի ղեկավարը՝ Սատյա Նադելլան, դեռ 2011 թ. սեպտեմբերին Կալիֆորնիայում կայացած Microsoft Build կոնֆերանսի ժամանակ նշեց, որ նոր սերվերային օպերացիոն համակարգը պետք է ստեղծվի Windows Server 2008-ի հիման վրա։ Մայքրոսոֆթը դեռ չի հայտարարել վերջնական տարբերակի թողարկման ամսաթիվը, բայց Microsoft TechNet-ից պարզ է դառնում, որ նոր սերվերային օպերացիոն համակարգը լույս կտեսնի 2012 թ. սեպտեմբերի 4-ին։


== Windows Server 2012. Storage Spaces ==
Windows Server 2012-ի նորամուծություններից մեկը դա Storage Space-ն է։ Այն հնարավորություն է տալիս Windows Server 2012-ի համակարգող ադմինիստրատրներին կառավարել մեծ թվով պահեստավորման տվյալներ, միացված SAS միջերեսին։ Storage Space-ի շնորհիվ այլևս անհրաժեշտություն չկա կիրառել լրացուցիչ ծրագրային ապահովում։ Microsoft Build կոնֆերանսին ցուցադրվեց նաև 16 կոշտ սկավառակների միավորումը մեկում։ Պետք է նշել կարևորագույն առանձնահատկությունը՝ այս սկավառակների պարունակությունը հնարավոր է բաժանել բազմաթիվ վիրտուալ սկավառակների վրա։ Նման հնարավորություն արդեն ցուցադրվել է մի քանի տարի առաջ ReFc ֆայլային համակարգի նոր տարբերակի ներկայացման ժամանակ։


== Windows Server 2012-ի անվտանգությունը. Dynamic Access Control ==
Նոր սերվերային օպերացիոն համակարգում կավելանա Dynamic Access Control-ը։ Այս ծառայության աշխատանքը կենտրոնացված է ֆայլերի տիրույթի անվտանգությունը բարելավելու, ինչպես նաև թղթապանակում առկա ֆայլերի անվտանգությունը ապահովելու վրա։
Մարս (գյուղ, Շարանգսկի շրջան)

Անվան այլ կիրառումների համար տե՛ս՝ ՄարսՄարս (ռուս.՝ Марс), գյուղ Ռուսաստանի Նիժնի Նովգորոդի մարզի Շարանգսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մադմաս (այլ կիրառումներ)

Մադմաս, կարող է վերաբերել՝

Մադմաս - գետ Ռուսաստանում, Յարենգայի վտակը
Մադմաս - գետ Ռուսաստանում, Ուսի վտակը
Մադմաս - գետ Ռուսաստանում, Վեժա Յուի վտակը
Այդամ

Այդամ (ஆய்தம்), թամիլական այբուբենի տասներեքերորդ տառն (հնչյունն) է։ Արտասանվում է «հ»։
Վասիլի Մարգելովի հուշարձան (Եկատերինբուրգ)

Վասիլի Մարգելովի հուշարձան (ռուս.՝ Памятник Василию Маргелову), հուշարձան Ռուսաստանի Դաշնության Եկատերինբուրգ քաղաքում, որը նվիրված է խորհրդային զորահրամանատար, 1954-1959 և 1961-1979 թվականներին ԽՍՀՄ օդադեսանտային զորքերի հրամանատար Վասիլի Ֆիլիպովիչ Մարգելովին։ Տեղադրված է Եկատերինբուրգի Խորհրդային բանակի հրապարակում, քաղաքի Կիրովի շրջանում։


== Պատմություն ==
Հուշահամալիրը պատկերում է Վասիլի Մարգելովի 2,2 մ բարձրությամբ բրոնզաձույլ քանդակը, որը տեղադրված է պատվանդանին, և 18 բրոնզե պլանշետներով գրանիտե տախտակները, որոնց վրա նշված են օդադեսանտային զորքերի գործող ստորաբաժանումների և բրիգադների խորհրդանշանները։ Պատվանդանին փակցված է հետևյալ ցուցանակը.

Հուշարձանը կառուցելու նախաձեռնողն ու հովանավորն է «Ռուսաստանի դեսանտայինների միություն» Սվերդլովսկի շրջանային կազմակերպության նախագահ Եվգենի Տետերինը։
Պատվանդանի հետնամասում փակցված ցուցանակը հաղորդում է, որ հուշահամալիրը կառուցվել է 345-րդ առանձին պարաշյուտադեսանտային գնդի վետերանների մասնակցությամբ։
Հուշարձանը ստեղծել է քանդակագործ Ալեքսանդր Կոկոտեևը՝ արխիվային լուսանկարների հիման վրա և ձուլվել է բրոնզից Սանկտ Պետերբուրգում։
Հուշարձանի բացումը հարմարեցվել է Ժողովրդական միասնության օրվան և տեղի է ունեցել 2011 թվականի նոյեմբերի 4-ին մարդկային մեծ հոսքի ներկայությամբ։ Բացման արարողությանը ներկա են եղել Եկատերինբուրգ քաղաքի վարչակազմի ղեկավար Ալեքսանդր Յակոբը, Կենտրոնական ռազմական օկրուգի խմբի գլխավոր գեներալ-տեսուչ Նիկոլայ Տկաչովը, Սվերդլովսկի մարզի նահանգապետի հասարակական խորհրդական Յուրի Սուդակովը, վետերանների գործերով հանձնաժողովի նախագահ Եվգենի Տետերինը և այլք։


== Ծանոթագրություններ ==


== Աղբյուրներ ==
«Памятник главкому ВДВ Василию Маргелову открыли в Екатеринбурге»։ tass-ru։ 2016-11-04։ Վերցված է 2017-08-12 
Тимур Насибуллин (2016-11-04)։ «Александр Якоб принял участие в церемонии открытия памятника Маргелову»։ Информационный портал Екатеринбурга։ Վերցված է 2017-08-12 
«В Екатеринбурге торжественно открыли памятник десантнику Маргелову»։ REGNUM։ 2016-11-04։ Վերցված է 2017-08-12
Աթաբեկյան

Ազնոյան, հայկական ազգանուն։


== Ազգանունը կրողներ ==
Ալեքսանդր Մովսեսի Աթաբեկյան (1868-1933 թթ.), քաղաքական գործիչ, Պյոտր Կրոպոտկինի մտերիմ գործակից, բժիշկ։
Անժելա Աթաբեկյան (ծ. 1938 թ.), քանոնահարուհի, երաժշտագետ, արվեստագետ։
Արմեն Աթաբեկյան (ծ. 1951 թ.), վիրաբույժ, ՀՀ ռազմաբժշկական ծառայության կազմակերպիչներից։
Լևոն Աթաբեկյան
Լևոն Գ. Աթաբեկյան (1864-1897 թթ.), լրագրող։
Լևոն Նիկողայոսի Աթաբեկյան (1875-1918 թթ.), բանաստեղծ, բժիշկ, հասարակական գործիչ։
Հովսեփ Ներսեսի Աթաբեկյան (1870-1916 թթ.), մշակութային գործիչ։
Մարգարիտ Լևոնի Աթաբեկյան (1917-1996 թթ.), գրականագետ, թարգմանիչ։
Մելիք-Վանի Աթաբեկյան (1766-1854 թթ.), իշխան, Ջրաբերդ գավառի վերջին մելիքը։
Մկրտիչ Աթաբեկյան (1843-1918 թթ.), հրապարակախոս։
Ներսես Յուրիի Աթաբեկյան (ծ. 1960 թ.), բանաստեղծ, թարգմանիչ, խմբագիր։
Սերգեյ Աթաբեկի Աթաբեկյան (1937-2000 թթ.), գրականագետ։
Վահագն Աթաբեկյան (ծ. 1949 թ.), բանաստեղծ։
Վարդան Նելսոնի Աթաբեկյան (ծնվ. 1981), ՀՀ ԱԺ 7-րդ գումարման պատգամավոր։
Տիգրան Նազարի Աթաբեկյան (1888-1959 թթ.), հայ աշխարհագետ։


== Տե՛ս նաև ==
Աթաբեկյաններ
Աթաբեկյանց


== Ծանոթագրություններ ==
Պիդռա (գյուղ, Վառա շրջան)

Անվան այլ կիրառումների համար տե՛ս՝ ՊիդռաՊիդռա (էստ․՝ Põdra), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրոլևեց

Կրոլևեց (ուկրաիներեն՝ Кролевець), քաղաք Ուկրաինայի Սումիի մարզի Կրոլևեցի շրջանում։ Հիմնադրվել է 1601 թվականին։
2001 թվականի տվյալներով Կրոլևեց քաղաքում բնակվում էր 25 103 մարդ։ Բնակավայրը զբաղեցնում է 21,57 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պոպովկա (գյուղ, Կրիվոգրադի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Պոպովկա գյուղում բնակվում էր 400 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլբակու

Իլբակու (էստ․՝ Ilbaku), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջեյմս Գեյկի

Ջեյմս Գեյկի (անգլ.՝ James Geikie, օգոստոսի 23, 1839(1839-08-23), Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն - մարտի 1, 1915(1915-03-01)), շոտլանդացի երկրաբան։ 1882 - 1914 թվականներին եղել է Էդինբուրգի համալսարանի երկրաբանության պրոֆեսոր։


== Կենսագրություն ==
Ջեյմս Գեյկին ծնվել 1839 թվականի օգոստոսի 23-ին, Էդինբուրգ քաղաքում։  Երաժշտագետ Ջեյմս  Գեյկիի և Իզաբելլա Թոմի ընտանիքում։ Նրա ավագ եղբայրը եղել է Արչիբալդ Գեյկին։ Նրանց հայրը Էդինբուրգ քաղաքի Հյուսիսային կամրջի 35 հասցեում գործող կեղծամի և օծանելիքի վաճառքով է զբաղվել։ Ջեյմս Գեյկին կրթություն է ստացել Էդինբուրգի Թագավորական ավագ դպրոցում։ Նախքան Էդինբուրգի համալսարանում սովորելը, աշակերտել է որպես տպիչ՝ Արչիբալդ Կոնստաբլիի ընկերությունում։
1861 թվականից Ջեյմս Գեյկին բնակվել է Էդինբուրգ քաղաքում։ 1882 թվականին նա տեղափոխվել է Լոնդոն՝ ավելի ուշ վերադարձել է Էդինբուրգ։


== Կարիերա ==
1862-1882 թվականներին Գեյկին աշխատել  է Երկրաբանական ընկերությունում՝ փոխարինելով իր եղբորը՝ որպես Էդինբուրգի համալսարանի երկրաբանության և հանքագիտության պրոֆեսոր։ Իր հետազոտության համար  նա վերցրել էր սառցադաշտերի դերը Երկրի մակերևութային տարրերի ծագման մեջ թեման։ Այդ թեմայի վերաբերյալ նրա տեսակետները մարմնավորվել է 1874 թվականին լույս տեսած «Սառցե մեծ դարաշրջանը և դրա առնչությունը մարդու անցյալի հետ»  աշխատությունում։
1871 թվականին Ջեյմս Գեյկինը ընտրվել է Էդինբուրգի Թագավորական ընկերության անդամ և երկու անգամ 1892-1897 թվականներին, 1900-1905 թվականներին զբաղեցրել է փոխնախագահի պաշտոնը, իսկ 1913-1915 թվականներին՝ նախագահի։ 1875 թվականին  նա  դարձել է  Լոնդոնի Թագավորական ընկերության անդամ։ 1888 թվականից Գեյկին շոտլանդական աշխարհագրական ամսագրի պատվավոր խմբագիրն էր։ 1904 թվականից մինչև 1910 թվականը  նա ընտրվել է Շոտլանդական աշխարհագրական ընկերության նախագահ։


== Պարգևներ ==
1910 թվականին նա պարգևատրվել է Շոտլանդական թագավորական աշխարհագրական ընկերության ոսկե մեդալով։


== Հրապարակումներ ==
«Մեծ սառցե դարաշրջան» (1874)
«Նախապատմական Եվրոպա»(1880)
«Երկրի կառուցվածքը։ Երկրի ծագումը» (1913)
«Լեռներ։ Նրանց ծագումն  ու վերացումը» (1913)
«Եվրոպայի հնագույն մարդիկ» (1914)


== Մահ ==

Ջեյմս Գեյկին մահացել է 1915 թվականի մարտի 1-ին Էդինբուրգ քաղաքում և թաղվել  է  քաղաքի Մորնինգսայդ գերեզմանատանը։


== Ծանոթագրություններ ==


== Արտաքին հղումներ ==
James Murdoch Geikie
James Geikieի գործերը Գուտենբերգ նախագծում
Internet Archive  James Murdoch Geikie
Բրուկբերգ (Միջին Ֆրանկոնիա)

Բրուկբերգ  (գերմ.՝ Bruckberg), կոմունա Գերմանիայի Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Ասնբախ շրջանում։ Բնակչությունը 1296 մարդ (ըստ 2010 թվականի դեկտեմբերի 31-ի)։ Տարածքը 7,62 կմ² է։ Պաշտոնական կոդ՝ 09 5 71 122։
Համայնքը բաժանված է 4 գյուղական թաղամասերի։


== Ծանոթագրություններ ==


== Արտաքին հղումներ ==
Պաշտոնական էջ